iraklixyz/georgian-wikipedia-cleaned huggingface dataset:
სამოქალაქო დაუმორჩილებლობა

სამოქალაქო დაუმორჩილებლობა — პოლიტიკური ხასიათის მოძრაობა და ადამიანის უფლებათა დაცვის ერთ-ერთი ალტერნატიული საშუალება. სამოქალაქო დაუმორჩილებლობა არის პროტესტის გამოხატვის არაძალადობრივი ფორმა, როდესაც მოქალაქეთა ერთი ნაწილი ან მთელი მოსახლეობა არ ემორჩილება ხელისუფლებას, მოქმედ კანონმდებლობას (მათ შორის, გადასახადების გადახდას), ახდენს სხვადასხვა დაწესებულებისა ან უწყების მუშაობის პარალიზებას.

სამოქალაქო დაუმორჩილებლობის იდეა მუშავდებოდა და გამოიყენებოდა ანტიკური დროიდან, იმ პერიოდში, როდესაც ეროვნული თუ საერთაშორისო საშუალებები არ არსებობდა. თუმცა საუკუნემდე იგი აღიქმებოდა, როგორც კანონისადმი უბრალო დაუმორჩილებლობა. დღეს სამოქალაქო დაუმორჩილებლობას ოდნავ განსხვავებული კვალიფიკაცია მიენიჭა. კანონისადმი დაუმორჩილებლობა ჯერ კიდევ ძველი საბერძნეთის დროიდან აღვივებდა ფართო ინტერესს. დაუმორჩილებლობის დილემა აღწერილია მითოლოგიაში, ტრაგედიებსა და რელიგიურ მოძღვრებებში.

იურიდიული და პოლიტიკური თეორიების თვალსაზრისით, ეს საკითხი მჭიდროდაა დაკავშირებული ბუნებითი სამართლის ფილოსოფიასთან. არისტოტელე, სოკრატე, წმინდა თომა აკვინელი და წმინდა ავგუსტინი ამართლებდნენ დაუმორჩილებლობას, თუკი დაწერილი კანონი არ შეესაბამებოდა ბუნებით სამართალს. ჯონ ლოკი აღიარებს დაუმორჩილებლობის შესაძლებლობას, თუკი სახელმწიფო არღვევს სოციალური კონტრაქტით გათვალისწინებულ ვალდებულებებს. საუკუნეში ჰენრი დევიდ ტორომ ერთ-ერთი ეპოქალური ნამუშევარი შექმნა დაუმორჩილებლობის დარგში და შემოიტანა ტერმინი „სამოქალაქო“. საუკუნეში დაუმორჩილებლობის იდეა ფართოვდება და აქტიურად ინერგება. მაჰათმა განდისა და მარტინ ლუთერ კინგის ნამუშევრებმა დიდი წვლილი შეიტანა იდეის განვითარებაში. გარდა ამისა, რამდენიმე სხვა გამოჩენილმა ფილოსოფოსმა, როგორებიც არიან ჯონ როულზი, რონალდ დვორკინი, ჰუგო ადამ ბედო და ჰანა არენდტი, წარმოადგინა თავისი მოსაზრება ამ საკითხთან დაკავშირებით.

სამოქალაქო დაუმორჩილებლობის იდეის მომხრეები ამტკიცებენ, რომ სამოქალაქო დაუმორჩილებლობა, გარკვეული კვალიფიკაციით, შეიძლება ხელს უწყობდეს დემოკრატიულ პროცესებს, თუმცა ოპონენტები მისი უარყოფისას ძირითადად არგუმენტად ასახელებენ მასობრივი უკანონობის საშიშროებას. უკანასკნელი დროის მოვლენებმა სერბეთში, საქართველოში და მიმდინარე პროცესებმა უკრაინაში კიდევ უფრო ინტენსიური გახადა ეს დებატები პოლიტიკურ წრეებშიც. სამოქალაქო დაუმორჩილებლობა შეიძლება გამართლებული იყოს ყველანაირი პოლიტიკური წყობის პირობებში, თუ მას სისხლისღვრა არ მოჰყვება.
ჩარლზ ლოტონი

ჩარლზ ლოტონი ( დ. 1 ივლისი, 1899, სკარბორო — გ. 5 დეკემბერი, 1962, ჰოლივუდი) — ინგლისელი თეატრისა და კინოს მსახიობიდა რეჟისორი. 1927 წელს მიიღო მონაწილეობა პიესაში ელზა ლანჩესტერთან ერთად, რომელიც შემდგომში მისი ცოლი გახდა და რომელთანაც ერთად მთელი ცხოვრების მანძილზე თანამშრომლობდა. კინოკარიერის გამო საცხოვრებლად გადავიდა ჰოლივუდში. არის სამი ფილმის სცენარის ავტორი და ორის რეჟისორი. 1955 წელს გადაიღო კრიტიკოსთა მიერ მოწონებული ფილმი „მონადირის ღამე“.

ფილმოგრაფია
ფრიც ლანგი

ფრედერიკ კრისტიან ანტონ „ფრიც“ ლანგი (დ. 5 დეკემბერი, 1890 — გ. 2 აგვისტო, 1976) — გერმანელ-ავსტრიელი კინორეჟისორი. სწავლობდა საინჟინრო სასწავლებელში და ხელოვნების აკადემიაში. 1918 წლიდან მუშაობდა რეჟისორად. თავდაპირველად დგამდა დეტექტიურ ფილმებს: „დოქტორი მაბუზე, მოთამაშე“ (1922), „მ“ (1931, ) და სხვა. 1927 წელს ლანგმა გადაიღო ცნობილი კინოფილმი „მეტროპოლისი“, რომელიც იქცა მუნჯი კინოს ისტორიაში ყველაზე მსხვილბიუჯეტიან ფილმად. ლანგი ავტორია ფილმისა „ნიბელუნგები“ (1924), რომელშიც გერმანელები უმაღლეს რასად არიან წარმოდგენილი. ფაშისტური რეჟიმის დამყარების შემდეგ ემიგრაციაში იყო ჯერ საფრანგეთში, შემდეგ — აშშ-ში. ლანგის სხვა მნიშვნელოვანი ფილმებია ლინჩის კანონის წინააღმდეგ მიმართული სურათი „მძვინვარება“ (1936), ანტიფაშისტური ფილმი „ჯალათებიც კვდებიან“ (1942). 1958 წელს გადაიღო ფილმი „ინდოეთის აკლდამა“.
კადამბა (დინასტია)

კადამბა — 345–525 წწ. ანტიკური ეპოქის ინდოეთის სამეფო დინასტია კარნატაკადან. მათი დედაქალაქი იყო ბანავასი, რომელიც მდებარეობს თანამედროვე უტარა-კანადას ოლქში. დინასტიამ ძალაუფლების ზენიტს მიაღწია მეფე კუკუშტავარმას დროს, რომელიც ფლობდა თანამედროვე კარნატაკას შტატის ტერიტორიებს, თითქმის მთლიანად.

დინასტია დაარსდა მეფე მაიურაშარმანის მიერ 345 წელს. დინასტია მართავდა კარნატაკას შტატის დიდ ნაწილს და იმდენად გაძლიერდნენ, რომ მათთან ნათესაური კავშირი დაამყარეს თვით გუპტას იმპერიის მეფეებმა. კაკუსთჰავარმანის ერთ-ერთმა შთამომავალმა — მეფე შივაკოტმა, დაიღალა რა ომითა და სისხლისღვრით, აღიარა ახალი რელიგია ჯაინიზმი.

– ს.ს. კადამბა იყო უძლიერესი იმპერიების ჩალუკიას და რაშტრაკუტას ვასალური სამთავრო.

მმართველთა სია
დინასტიის ბანავასური შტო:
დაახლ. 345–365 წწ. მაიურაშარმანი (მაიურავარმანი), ბანდჰუშენას ძე
დაახლ. 365–390 წწ. კანგავარმანი, წინამორბედი მმართველის ძე
დაახლ. 390–415 წწ. ბჰაგირათჰა, წინამორბედი მმართველის ძე
დაახლ. 415–435 წწ. რაგჰუ, წინამორბედი მმართველის ძე
დაახლ. 435–455 წწ. კაკუსთჰავარმანი, წინამორბედი მმართველის უმცროსი ძმა
დაახლ. 455–460 წწ. შანტივარმანი, წინამორბედი მმართველის ძე
დაახლ. 460–475 წწ. შივა მანდჰატრი
დაახლ. 475–485 წწ. მრიგეშავარმანი, შანტივარმანის ძე
დაახლ. 485–519 წწ. რავივარმანი, წინამორბედი მმართველის ძე
დაახლ. 519–530 წწ. ჰარივარმანი
ტრიპარვათჰასური შტო:
დაახლ. 455–475 წწ. კრიშნავარმან 
დაახლ. 475–485 წწ. ვიშნუვარმანი
დაახლ. 485–516 წწ. სიმჰავარმანი
დაახლ. 516–540 წწ. კრიშნავარმან
მაესტა (დუჩოს ნახატი)

მაესტა — საკურთხევლის ხატი, შექმნილია 1308-1311 წლებში, ქალაქ სიენას დაკვეთით და მხატვარ დუჩო დი ბუონინსენიას შესრულებით.

სიენის საქალაქო არქივში დაცულია 1308 წლის 4 ოქტომბრის კონტრაქტი, რომელიც დადებულია სიენის ეკლესიის წარმომადგენელ იაკოპოსა და დუჩოს შორის. აღნიშნულ კონტრაქტში გარდა ტექნიკური საკითხებისა ჩამოთვლილია რამდენიმე სავალდებულო პირობა: ხატი დაწერილი უნდა ყოფილიყო მხოლოდ დუჩოს ხელით, თანაშემწეების გარეშე; დუჩოს არ უნდა შეესრულებინა სხვა რაიმე ნახატი, სანამ არ დაასრულებდა აღნიშნულ შეკვეთას. ამისათვის მხატვარს ეძლეოდა დღიური გასამრჯელო 16 სოლიდი. მაესტა სამი წლის განმავლობაში მზადდებოდა და 1311 წელს სიენის ტაძარში დააბრძანეს.
ბანავასი

ბანავასი (ინგლ , კან. ಾಿ) — კარნატაკას სამხრეთ ინდური შტატის უტარა–კანადას ოლქის ძველი ტაძრების ქალაქი. შტატის ერთ–ერთი უძველესი ქალაქი. ცნობილია თავისი მადჰუკეშვარის ტაძრით, რომელიც აგებულია ს. და ეძღვნება ღვთაება შივას.

ბანავასი მდებარეობს ბანგალორედან 374 კმ–ზე, დასავლეთ გატების ტროპიკულ ტყეებში და მას სამი მხრიდან ესაზღვრება მდინარე ვარადჰა. ბანავასში განბითარებულია სოფლის მეურნეობა: გაშენებულია ბრინჯი, შაქრის ლერწამი, ანანასი, სხვადასხვა სუნელი.

2005 წ. მონაცემებით ბანავასის მოსახლეობა შეადგენდა 4267 ადამიანს.

ბანავასი იყო 345 წელს დაარსებული ძველინდური სამეფო დინასტიის კადამბას დედაქალაქი, რომელიც დაახლოებით ორასი წელი ფლობდა მას.

2006 არქეოლოგებმა აქ აღმოაჩინეს სპილენძის მონეტა კანადას ენაზე შესრულებული წარწერით.

საუკუნეების განმავლობაში ბანავასი წარმოადგენდა თეატრალური ხელოვნების – იაკშაგანას მნიშვნელოვან ცენტრი. ყოველი წლის დეკემბერში, აქ იმართება კარნატაკას შტატის ხელისუფლების მიერ ორგანიზებული დიდებული კვების ფესტივალი – კადამბოტსავი. დღესასწაულის ნაწილს შეადგენს ხალხური ცეკვები, თეატრი, მუსიკალური კონცერტები.

გალერეა
აზაზის ბრძოლა (1125)

აზაზის ბრძოლა — ბრძოლა ჯვაროსნებსა და სელჩუკებს შორის. გაიმართა 1125 წლის 11 ივნისს, თანამედროვე სირიის ტერიტორიაზე მდებარე ქალაქ აზაზის მახლობლად. ბრძოლაში წარმატებებს მიაღწიეს ჯვაროსნებმა. გამარჯვების შედეგად მათ რეგიონში თავიანთი გავლენა დროებით აღადგინეს, რომელიც მათ დაკარგეს 1119 წლის სარმადის ბრძოლის (ბრძოლა სისხლის მინდორზე) დროს. 1128 წელს ალეპოსა და მოსულის ძალები გაერთიანდნენ იმად ალ-დინ ზანჯის მმართველობის ქვეშ და ჯვაროსნებმაც ჩრდილოეთ სირიაში თავიანთი გავლენა დაკარგეს.
ზამთრის ძილი (ფილმი)

ზამთრის ძილი — 2014 წლის თურქული დრამატული ფილმი, რომლის რეჟისორია ნური ბილგე ჯეილანი. მოქმედება ვითარდება ანატოლიაში და ნათელს ჰფენს მნიშვნელოვან ნაპრალებს როგორც მდიდრებსა და ღარიბებს, ასევე ძლიერებსა და უძლურებს შორის თურქეთში. 2014 წლის კანის კინოფესტივალზე მან შეძლო ოქროს პალმის რტოსა და ფიპრესის ჯილდოს მოპოვება.
რაშტრაკუტები

რაშტრაკუტები (სანსკ. ा््ू , კან. ಾ್್ೂ) — ინდური სამეფო დინასტია (753—982), რომელთა წარმომავლობა ჯერჯერობით დაუდგენელია.

ადრეული მმართველები იყვნენ ჩალუკიების ვასალები, მაგრამ საუკუნიდან რაშტრაკუტებმა დაამარცხეს ისინი და ორი საუკუნის მანძილზე მართვადნენ სამხრეთ ინდოეთს (თანამედროვე მაჰარაშტრას, კარნატაკას, ანდჰრა-პრადეშის და მადჰია-პრადეშის შტატები). რაშტრაკუტების თანამედროვეები იყვნენ პალას დინასტია ბენგალიაში და პრატიხარები გუჯარათში. რაშტრაკუტების დედაქალაქი იყო მანიაკჰეტა (თანამედროვე მალკედი კარნატაკას შტატის გულბარგას რაიონში). მათ მიერ შექმნილი სახელმწიფო გახდა იმ დროინდელი მსოფლიოს ერთ–ერთი უძლიერესი იმპერია.

რაშტრაკუტების დინასტია
მანამატრა, აჩალაპურის რაჯა
სუდევარაჯა , მანამატრას ვაჟი, აჩალაპურის რაჯა
ბჰავიშია, სუდევარაჯა –ის ვაჟი, აჩალაპურის რაჯა
ავიდჰეა, სუდევარაჯა –ის ვაჟი, აჩალაპურის რაჯა
ჯაიარაჯა, სუდევარაჯა –ის ვაჟი, აჩალაპურის რაჯა
სუდევარაჯა , ჯაიარაჯას ვაჟი, აჩალაპურის რაჯა —609
ნანარაჯა, აჩალაპურის რაჯა 609—
დანტივარმან, ნანარაჯას ვაჟი, აჩალაპურის რაჯა —630
ინდრარაჯა , დანტივარმანის ვაჟი, აჩალაპურის რაჯა 630—650
გოვინდარაჯა , ინდრარაჯა –ის ვაჟი, აჩალაპურის რაჯა 650—675
კარკარაჯა , გოვინდარაჯა –ის ვაჟი, აჩალაპურის რაჯა 675—700
ინდრარაჯა , კარკარაჯა –ის ვაჟი, აჩალაპურის რაჯა 700—733
დანტიდურგა კადგავალოკა, ინდრარაჯა –ის ვაჟი, აჩალაპურის რაჯა 733—753, მაჰარაშტრას მაჰარაჯადჰირატა 753—756
გოვინდარაჯა, ინდრარაჯა –ის ვაჟი, ბარუჩის რაჯა
კრიშნარაჯა აკალავარშა, კარკარაჯა –ის ვაჟი, მაჰარაშტრას მაჰარაჯადჰირატა 756—772
გოვინდარაჯა , კრიშნარაჯა –ის ვაჟი, მაჰარაშტრას მაჰარაჯადჰირატა 772—780
დრუვა დჰარავარსა, კრიშნარაჯა –ის ვაჟი, მაჰარაშტრას მაჰარაჯადჰირატა 780—793
სტამბა, დრუვა –ის ვაჟი, განგავადის მაჰარაჯა 793—
კარკარაჯა სუვარნავარშა, დრუვა –ის ვაჟი, ხანდეშის მაჰარაჯა 793—845
დრუვა , კარკარაჯა სუვარნავარშა –ის, ხანდეშის მაჰარაჯა 845—
გოვინდარაჯა პრაბხუგავარსა, დრუვა –ის ვაჟი, მაჰარაშტრას მაჰარაჯადჰირატა 793—814
ინდრარაჯა, დრუვა –ის ვაჟი, ბარუჩის მაჰარაჯა 793—818
ამოგხავარშა , დაიბ.801, გოვინდარაჯა –ის ვაჟი, მაჰარაშტრას მაჰარაჯადჰირატა 814—878
კრიშნარაჯა აკალავარშა, ამოგხავარშა –ის ვაჟი, მაჰარაშტრას მაჰარაჯადჰირატა 878—914
ინდრარაჯა ნიტიავარშა, კრიშნარაჯა –ის შვილიშვილი, მაჰარაშტრას მაჰარაჯადჰირატა 914—928
ამოგხავარშა , ინდრარაჯა –ის ვაჟი, მაჰარაშტრას მაჰარაჯადჰირატა 928—929
გოვინდარაჯა , ინდრარაჯა –ის ვაჟი, მაჰარაშტრას მაჰარაჯადჰირატა 929—939
კრიშნარაჯა , ამოგხავარშა –ის ვაჟი, მაჰარაშტრას მაჰარაჯადჰირატა 939—967
ბადიგა ამოგხავარშა , კრიშნარაჯა –ის შვილიშვილი, მაჰარაშტრას მაჰარაჯადჰირატა 967—972
კჰოტიგა, ამოგხავარშა –ის ვაჟი, მაჰარაშტრას მაჰარაჯადჰირატა 967—972
კარკარაჯა ამოგხავარშა, ამოგხავარშა –ის შვილიშვილი, მაჰარაშტრას მაჰარაჯადჰირატა 972—973
ინდრარაჯა , ამოგხავარშა –ის შვილიშვილი, მაჰარაშტრას მაჰარაჯადჰირატა 974—982

დაახლ. 983 დასავლეთი ჩალუკიას მმართველის ტაილაპა –ის მიერ განადგურებულ იქნა მათი სახელმწიფო.
გერასიმ იზმაილოვი

გერასიმ იზმაილოვი — რუსი ვაჭარი, მეზღვაური, წყნარი ოკეანის ჩრდილოეთი ნაწილის მკვლევარი. მისი პატივისცემის ნიშნად ალასკის ნაპირებთან ყურეს და კუნძულებს ეწოდებათ მისი სახელი.

დიმიტრი ბოჩაროვისთან ერთად სწავლობდა სანავიგაციო სკოლაში და მსახურობდა მასთან ერთად შტურმანად კამჩატკაზე. მორის ბნიოვსკის აჯანყების შემდეგ 1771 წელს წაიყვანეს ნახევარკუნძულიდან.

1783-1786 წლებში შელიხოვთან ერთად აღმოაჩინა კუნძული კადიკი, სადაც მათ დააარსეს პირველი დასახლება ალასკაში.
მინი მაუსი

მინი მაუსი — კომიკური ანიმაციური ფილმების პერსონაჟი, შექმნილ აბ აივერქსისა და უოლტ დისნეის მიერ. იგი პირველად 1928 წელს აივერქსმა დახატა, ისევე, როგორც მიკი მაუსი. 1942 წლის იანვარში-მაისში კომიქსების სახით გამოცემულ ამბავში „ “, რომლის ავტორები არიან მერილ დე მარისი და ფლოიდ გოტფრედსონი, იგი პირველად იქნა ნახსენები, როგორც „მინერვა მაუსი“. თუმცა, ეს სრული სახელი იშვიათად გამოიყენება. მინის მრავალი პიროვნება ახმოვანებდა, მათ შორის - თავად დისნეი. ამჟამად მას რასი ტეილორი ახმოვანებს.
ჯოვანი ტრაპატონი

}
|დაბადების ადგილი = კუზანო-მილანინო,ლომბარდია, იტალია
|გარდაცვალების თარიღი =
|გარდაცვალების ადგილი =
|სიმაღლე = 175 სმ
|პოზიცია = მცველინახევარმცველი
|მიმდინარე კლუბი =
|ახალგაზრდული წელი1 = 1953–1959
|ახალგაზრდული კლუბი1 = მილანი
|წელი1 = 1959–1971
|კლუბი1 = მილანი
|მატჩი1 = 274
|გოლი1 = 3
|წელი2 = 1971–1972
|კლუბი2 = ვარეზე
|მატჩი2 = 10
|გოლი2 = 0
|სულ მატჩი = 284
|სულ გოლი = 3
|ეროვნული წელი1 = 1960–1964
|ეროვნული ნაკრები1 = იტალია
|ეროვნული მატჩი1 = 17
|ეროვნული გოლი1 = 1
|მედლის თარგები =
|გაწვრთნის წელი1 = 1972–1974
|გაწვრთნილი კლუბი1 = მილანი

ჯოვანი ტრაპატონი (; დ. 17 მარტი, 1939, კუზანო-მილანინო, ლომბარდია, იტალია) — იტალიელი მწვრთნელი და ყოფილი ფეხბურთელი. ითვლება ყველაზე წარმატებულ მწვრთნელად იტალიის სერია -ში და ერთ-ერთ ყველაზე წარმატებულ მწვრთნელად ევროპაში. როდესაც ტრაპატონი ტურინის „იუვენტუსს“ წვრთნიდა, პირველად მან, მოიგო ყველა შესაძლო თასი ერთ სეზონში, ისევე როგორც მისმა კლუბმა. როგორც ფეხბურთელმა, „მილანში“ ასპარეზობისას, მან ორ-ორჯერ მოიგო იტალიის სერია და ევროპის ჩემპიონთა თასი, ასევე სხვა ქვეყნისა და ევროპის თასებთან ერთად.

კარიერული სტატისტიკა
საკლუბო კარიერა
სანაკრებო კარიერა
სამწვრთნელო სტატისტიკა
მიღწევები
საკლუბო
მილანი:
იტალიის სერია : 1961-62, 1967-68
იტალიის თასი: 1966-67
ევროპის ჩემპიონთა თასი: 1963, 1969
ევროპის თასების მფლობელთა თასი: 1967-68
საკონტინენტთაშორისო თასი: 1969

სამწვრთნელო
იუვენტუსი
იტალიის სერია : 1976–77, 1977–78, 1980–81, 1981–82, 1983–84, 1985–86
იტალიის თასი: 1978–79, 1982–83
ევროპის ჩემპიონთა თასი: 1984–85
ევროპის თასების მფლობელთა თასი: 1984
უეფა-ს თასი: 1977, 1993
უეფა-ს სუპერთასი: 1984
საკონტინენტთაშორისო თასი: 1985

ინტერი მილანი
იტალიის სერია : 1988–89
იტალიის სუპერთასი: 1989
უეფა-ს თასი: 1991

ბაიერნი
გერმანიის ბუნდესლიგა: 1996–97
გერმანიის თასი: 1997–98
გერმანიის ლიგის თასი: 1996–97

ბენფიკა
პორტუგალიის ჩემპიონატი: 2004–05

რედ ბულ ზალცბურგი
ავსტრიის ბუნდესლიგა: 2006–07

ირლანდია
ერთა თასი: 2011
კასკასკია

კასკასკია — მდინარე აშშ-ში. მიედინება ილინოისის შტატის ცენტრალურ და სამხრეთ რაიონებში. მდინარე მისისიპის მარცხენა შენაკადი. სიგრძე 515 კმ, აუზის ფართობი დაახლოებით 14,950 კმ². ქმნის ილინოისის შტატის ერთ-ერთ უდიდეს მდინარის სისტემას. სათავე აქვს შამპეინის ოლქში, ურბანის სიახლოვეს. მიედინება სამხრეთ-დასავლეთის მიმართულებით და მისისიპის ერთვის ჩესტერის ჩრდილოეთით. მდინარეზე აშენებულია შელბივილის ტბა, — წყალსაცავი, რომელზეც გაშენებულია კაშხალი; უფრო ქვემო დინებაშია კარლაილის ტბა, — წყალსაცავი, რომლის ფართობია 105,2 კმ². კასკასკია სანაოსნოა ნაწილობრივ.
ფილოქსერა

ფილოქსერა — მწერი თანაბარფრთიან ხორთუმიანთა რაზმისა, ვაზის საშიში მავნებელია.

აღწერა
ფილოქსერის სხეული ოვალურია, მოყვითალო-მომწვანო, მისი სიგრძეა 0,8 — 1,2 მმ. აქვს წითელი თვალები, მჩხვლეტავ-მწუწნავი ხორთუმი. მრავლდება პართენოგენეზურად. ფილოქსერა ევროპისა და აზიურ ვაზის ჯიშებზე პარაზიტობს და ძალზე საშიშია. მავლებლობს ფესვსა და ფოთოლზე. ფესვზე წარმოშობს 2 სახის სიმსივნეს: ტუბეროზიტეტსა და ნოდოზიტეტს, ფოთლის ქვედა მხარეზე — გალებს. ზამთრობს ფესვის ფილოქსერის პირველი მატლი და განაყოფიერებული კვერცხი. ამ უკანასკნელიდან აპრილში იჩეკება დამფუძნებელი, რომელიც დასაბამს აძლევს ფოთლის ფილოქსერის განვითარებას. ფოთლის ფილოქსერის კვერცხებიდან იჩეკება ფოთლისა და ფესვის ფორმის ფილოქსერები, რომლებიც გადადიან ფესვზე და აგრძელებენ განვითარებას. შემოდგომაზე დებენ განაყოფიერებულ ზამთრის კვერცხებს. წელიწადში 6—9 გენერაციას იძლევა.

ისტორია
თავდაპირველად ფილოქსერა გავრცელებული იყო ამერიკის კონტინენტზე. ამერიკული ვაზი, ევროპულისაგან განსხვავებით, გამოყოფს სპეციალურ ნივთიერებას, რომელიც იცავს მათ ფილოქსერასაგან. ეს მწერები ამერიკიდან ევროპაში შემოსულ გემებს შემოჰყვნენ და სრულიად გაანადგურეს ვენახები. ევროპაში მავნებლების პირველი კვალი 1863 წელს შენიშნეს. ფერმერებმა დაიწყეს მავნებლებთან ბრძოლა ნახშირბადის ბისულფიდით, რადგან ეს ნივთიერება შხამიანია ფილოქსერასათვის. ამ ნივთიერების გამოყენება მავნებლების წინააღმდეგ დამღლელი და რთული პროცესი იყო. ამიტომ, ფილოქსერასგან თავის დაცვის ერთადერთ საშუალებად იქცა მავნებლის მიმართ გამძლე ვაზის გამოყვანა. ევროპელებს შეეძლოთ, გაეხარებინათ ამერიკული ვაზი და პრობლემაც გადაწყდებოდა, მაგრამ ამერიკული ვაზის ნაყოფი ევროპულისას მეტად ჩამოუვარდება ხარისხით. გასტონ ბაზილმა წამოაყენა წინადადება ევროპული და ამერიკული ვაზის დამყნობის შესახებ და პრობლემაც გადაიჭრა.

 საუკუნის ბოლოს საქართველოში ფილოქსერავაზის სარგავ მასალას შემოჰყვა ამერიკიდან და მნიშვნელოვანი ზარალი გამოიწვია. იკვებება მხოლოდ ვაზით. ქართული ვაზის ჯიშებიდან მეტი გამძლეობით გამოირჩევა ციცქა, ჩინური, რქაწითელი, მწვანე; შედარებით სუსტია საფერავი, კრახუნა, და სხვა. ფილოქსერა საშინაო და საგარეო კარანტინის ობიექტია.

ბრძოლის ღონისძიებანი: ფილოქსერაგამძლე ამერიკული საძირეებზე ევროპული ჯიშების დამყნობა, ნიადაგის ფუმიგაცია.
მანიაკჰეტა

მანიაკჰეტა (, პრაკრიტზე , თანამედროვე ) — რაშტრაკუტების დედაქალაქი 818–982 წ.წ. მდებარეობს ინდოეთის შტატ კარნატაკას გულბარგას ოლში. ქალაქ გულბარგადან 40 კმ. მანძილზე.

დღემდე მალკედი არის ერთ–ერთი ყველაზე დიდი ცემენტის მწარმოებელი რეგიონი. დასახლება ახლა ყალიბდება, აგრეთვე, სასოფლო–სამეურნეო პროდუქციის ბიზნეს–ცენტრად. მიუხედავად იმისა, რომ წყალი იშვიათად გამოიყენება სოფლის მეურნეობაში. ამავე დროს, მალკედი არის ყველაზე დიდი მეცხოველეობის სავაჭრო ცენტრი რეგიონში.

მალკედში მდებარეობს ისტორიული ციხესიმაგრე, რომელსაც დიდი მნიშვნელობა აქვს მისი შემდგომი კულტურული განვითარებისათვის.

მანიაკჰეტა განსაკუთრებით აყვავდა მაშინ, როცა ის რაშტრაკუტების დედაქალაქი გახდა 814–968 წ.წ.
მეფე ამოგჰავარშა ცნობილია თავისი კულტურული მოღვაწეობით. ის 64 წელი მართავდა მალკედს. ის იყო პირველი ადამიანის, ვინც კლასიკურ კანადა (ენა)ზე წერდა. მისი შექმნილია კავირაჯამარგა და მრავალი სხვა ნაშრომი. ის ცდილობდა ჯაინიზმის გავრცელებას.
ქალაქის, როგორც კულტურული ცენტრის არსებობა დაასრულა მეფე ჰარშამ 972–973 წ. წ.

დემოგრაფია
2001 წლის აღწერის მონაცემებით, მალკედში ცხოვრობს 2 180 კომლი. მოსახლეობის რაოდენობა შეადგენს 11,180 ადამიანს, რომელთაგან 5,679 მამრობითი სქესის, ხოლო 5,501 მდედრობითი სქესის ადამიანია.

ტრანსპორტი
მალკედში კარგად არის განვითარებული საავტომობილო და სარკინიგზო ტრანსპორტი. დასახლება მდგომარეობს სახელმწიფო გზატკეცილზე, ქალაქ გულბარგადან 40 კილომეტრის დაშორებით. დასახლებაში მოქმედებს ასევე, სარკინიგზო სადგური.
ნოვო-მესტო

ნოვო-მესტო — ქალაქი სამხრეთ სლოვენიაში. მდებარეობს ნოვო-მესტოს მუნიციპალიტეტში, სამხრეთ სლოვენიის რეგიონში. ქალაქი განლაგებულია მდინარე კრკაზე. ზღვის დონიდან 181 მეტრზე.

დააარსა ავსტრიის ჰერცოგმა რუდოლფ -მ 1365 წლის 7 აპრილს და რუდოლფოვო უწოდა. პირველი მსოფლიო ომისა და ავსტრია-უნგრეთის იმპერიის დაშლის შემდეგ ოფიციალური სახელია მესტო-ნოვო.
ტრბოვლიე

ტრბოვლიე — ქალაქი ცენტრალურ სლოვენიაში. მდებარეობს ტრბოვლიეს მუნიციპალიტეტში, ზასავსკის რეგიონში.

რეგიონის განვითარება დაიწყო - საუკუნეებიდან, როდესაც აქ აღმოაჩინეს ნახშირის საბადო. 1904 წელს ქალაქში ააშენეს სლოვენიაში პირველი ელექტროსადგური. ქალაქის სტატუსი მიიღო 1952 წელს, როდესაც მას შეუერთეს რამდენიმე ახლოს მდებარე სოფელი.
კორინთელთა მიმართ (პირველი)

კორინთელთა მიმართ (პირველი) ეპისტოლე – პავლე მოციქულის 14 ეპისტოლიდან ერთ–ერთი, რომელიც მან დაწერა ეფესოში ყოფნის დროს. იგი მიმართულია კორინთოს თემისადმი. ეპისტოლე შედგება 16 თავისაგან. დაწერილია დაახლ. 59 წელს.

კორინთოს თემში პავლე მოციქულმა დააფუძნა ეკლესია თავისი მეორე სამისიონერო მიმოსვლის დროს (საქმე მოციქულთა 18). ეპისტოლეთა დაწერის მიზეზი გახდა ეკლესიაში წარმოშობილი უწესრიგობა, რომლის შესახებ ხმებმა მოციქულამდე მიაღწია.

საბერძნეთის საპორტო ქალაქ კორინთოში ნახევარმილიონიანი მოსახლეობა ცხოვრობდა. მისი ძირითადი ნაწილი მონებისა და მმართველი კლასის მსახურებისაგან შედგებოდა. პავლე მოციქული აქ წელიწადნახევარი ეწეოდა წარმატებულ სამისიონერო მოღვაწეობას, მაგრამ თემი ისე იყო მორალურად გახრწნილი, რომ მოციქულის იქ არყოფნაში ახალგაზრდა ეკლესია თანდათანობით დაუბრუნდა წარმართულ ჩვევებს. დაეცა საეკლესიო დისციპლინა. დამახინჯდა მკვდრეთით აღდგომის დიადი მოძღვრება. მორწმუნეები პარტიებად დაიყო მოციქულებისადმი სიმპათიების მიხედვით. დამახინჯდა მოძღვრება მეორედ მოსვლის შესახებ. ხშირი იყო წარმართულ ტაძრულ ღრეობებში ქრისტიანების მონაწილეობა.

ამ ეპისტოლეთი პავლე შეეცადა აეხსნა შეცდომილთათვის მათი გადახრის მოსალოდნელი მძიმე შედეგები და სიყვარულით ურჩევდა, რომ გაჰყოლოდნენ ქრისტეს და არა ცოდვიან ადამიანებს. მათი გადარჩენა მხოლოდ ქრისტეს მადლით არის შესაძლებელი, რომელიც განწმენდს და აკურთხებს ადამიანის სიცოცხლეს. ეპისტოლეში ძირითადად საუბარია პავლეს მოძღვრებაზე სიყვარულის შესახებ, რომელიც ცოდნაზე და რწმენაზე მაღლა დგას (1კორ.13).
კორინთელთა მიმართ (მეორე)

კორინთელთა მიმართ (მეორე) ეპისტოლე – პავლე მოციქულის 14 ეპისტოლიდან ერთ–ერთი, რომელიც მან დაწერა ეფესოში ყოფნის დროს. იგი მიმართულია კორინთოს თემისადმი. ეპისტოლე შედგება 13 თავისაგან. დაწერილია დაახლ. 59 წლის ახლო ხანებში.

ეპისტოლეში წარმოდგენილია პავლე მოციქულის მძიმე განცდები იმასთან დაკავშირებით, რომ კორინთოში მის წინააღმდეგ წარმოებდა გამოხდომები იუდეველ სჯულმდებელთა მხრიდან. სჯულმდებელნი ცდილობდნენ მოციქულის ავტორიტეტის დაკნინებას, რაც საფრთხეს უქმნიდა მოძღვრებას რწმენის მადლით გადარჩენის შესახებ.

თავისი ეპისტოლით პავლეს სურდა, კორინთოში ჩასვლამდე გაერკვია ყოველგვარი გაუგებრობა და აღედგინა ძმური ურთიერთობა თემთან. იგი კმაყოფილია იმით, რომ ტიტეს გადმოცემით, მისმა მკაცრმა მხილებამ შედეგი გამოიღო და სისხლის აღრევაში ბრალდებულები დაისაჯნენ.

იუდეველთა ცუდი გავლენა ამუხრუჭებდა წარმართების მოქცევის საქმეს. ეპისტოლეში მოციქული ამხელს ცილისმწამებლებს, რომლებსაც ეჭვი შეჰქონდათ მის უფლებებში – ყოფილიყო მოციქული და ამტკიცებს თავისი მაღალი მსახურების კანონიერებას.

ბოლოს, პავლე მიმართავს კორინთელებს: „გიხაროდეთ ძმანო, განმტკიცდით, ნუგეშცემულნი იყავით და ერთსულოვანნი, მშვიდობა და ღმერთი სიყვარულისა და მშვიდობისა იყოს თქვენთან, მოიკითხეთ ერთმანეთი წმიდა ამბორით“ და ა.შ.
შტარნბერგერ-ზეე

შტარნბერგერ-ზეე — ტბა სამხრეთ გერმანაიში, ბავარიაში. მდებარეობს მიუნხენის სამხრეთ-დასავლეთით 25 კმ-ში, ბავარიის ზეგანზე, ზღვის დონიდან 596 მ სიმაღლეზე. ზედაპირის ფართობი 58.36 კმ², მაქსიმალური სიღრმე 127.8 მ, წყლის მოცულობა 2,998 კმ³. ტბიდან გამოედინება მდინარე ვიურმი, რომელიც ერთვის მდინარე ამპერს მარჯვნიდან. მტკნარწყლიანია. ზაფხულში წყლის ტემპერატურა უდრის 15-24°. დასვენების პოპულარული ადგილია. შტარნბერგერ-ზეეს ჩრდილოეთ ნაწილშია ქალაქი შტარნბერგი. ტბაში არის პატარა კუნძული როზენინზელი. 1976 წლიდან ტბა დაცულია რამსარის კონვენციით. 1962 წლამდე ეწოდებოდა ვიურმზეე.
აბდულ-ფათაჰ ალ-სისი

აბდულ-ფათაჰ საიდ ჰუსეინ ხალილ ალ-სისი (; დ. 19 ნოემბერი 1954) — ეგვიპტელი სამხედრო მოღვაწე, ფელდმარშალი (2014 წლიდან), თავდაცვის მინისტრი და შეიარაღებული ძალების უმაღლესი მთავარსარდალი 2012 წლის 12 აგვისტოდან 2014 წლის 27 მარტამდე. ვიცე-პრემიერი 2013 წლის 26 ივლისიდან 2014 წლის 27 მარტამდე. 2014 წელს აირჩიეს ეგვიპტის პრეზიდენტად. მოვალეობის შესრულებას შეუდგა 1 ივნისიდან.
კამნიკი

კამნიკი — ქალაქი ცენტრალურ სლოვენიაში. მდებარეობს კამნიკის მუნიციპალიტეტში.

კამნიკი სლოვენიის ერთ-ერთი ისტორიული ქალაქია. შემონახულია ძველი ქალაქის ნანგრევები საუკუნის ციხესიმაგრით. იგი ყველაზე გავლენიანი ქალაქი იყო ამ მხარეში, საუკუნიდან მას ლიუბლიანა ჩაენაცვლა.

კამნიკი არის სლოვენიის მეფუტკრეობის ცენტრი.
ნოვა-გორიცა

ნოვა-გორიცა — ქალაქი დასავლეთ სლოვენიაში, იტალიის საზღვართან. მდებარეობს ნოვა-გორიცის მუნიციპალიტეტში, მდინარე სოჩის ნაპირებზე, ლიუბლიანიდან დასავლეთით 65 კილომეტრზე.

ქალაქის დაარსება უკავშირდება 1947 წლის პარიზის ზავს, რომლის მიხედვითაც ჩამოყალიბდა ახალი საზღვარი იტალიასა და იუგოსლავიას შორის. ისტორიული რეგიონის, გორიშკის, უდიდესი ნაწილი, იულიუსის ალპების მთისწინეთი, იუგოსლავიის საზღვრებში მოექცა, მაგრამ ქალაქი გორიცია იტალიის საზღვრებში შევიდა.

1948 წელს იუგოსლავიის მთავრობამ ამბიციური პროექტის განხორცელება, იტალიის საზღვრის სიახლოვეს ახალი ქალაქის მშენებლობა დაიწყო. შედეგად აშენდა დღევანდელი ნოვა-გორიცა.
საქართველო-სლოვენიის ურთიერთობები

საქართველო-სლოვენიის ურთიერთობები — წარმოადგენს ურთიერთობებს სლოვენიასა და საქართველოს შორის. სლოვენიასთან დიპლომატიური ურთიერთობები დამყარდა 1993 წლის 18 იანვარსს.

საქართველოს ელჩები სლოვენიაში
ზურაბ ბექაია – 2014 წლიდან, საგანგებო და სრულუფლებიანი ელჩი, რეზიდენციით ლიუბლიანაში.
ალექსანდრე ჭკუასელი – 2011 – 2014 წწ. საქართველოს საქმეთა დროებითი რწმუნებული (რეზიდენციით ქ. ლიუბლიანა);
ალექსანდრე ნალბანდოვი - 2011 - 2013 წწ. (რეზიდენციით ქ. ბრატისლავა);
ნიკოლოზ ნიკოლოზიშვილი - 2006 - 2011 წწ. (რეზიდენციით ქ. ბრატისლავა);
ზაურ გამსახურდია - 2004 - 2005 წწ. (რეზიდენციით ქ. თბილისი);
გიორგი არსენიშვილი - 2001- 2004 წწ. (რეზიდენციით ქ. ვენა).

სერბეთის ელჩები საქართველოში
პრიმოი შელიგო - 2007 - 2008 წ.წ. (რეზიდენციით ქ. კიევი);
იოზეფა პუჰარი - 2002 - 2006 წ.წ. (რეზიდენციით ქ. ათენი);
ბორუთ მაჰნიკი - 1999 - 2002 წ.წ. (რეზიდენციით ქ. ათენი).
საუზ-ფორკის კაშხალი

საუზ-ფორკის კაშხალი განლაგებული იყო ტბა კონემოზე, ხელოვნურ წყალსაცავზე საუზ-ფორკის მახლობლად პენსილვანიაში, აშშ. 1889 წლის 31 მაისს განიცადა კატასტროფა, რის შედეგადაც მილიონობით ტბის წყალმა გაარღვია კაშხალი და დატბორა ტერიტორიები 23 კილომეტრის მოშორებითაც კი. ეს მოვლენა ისტორიაში შევიდა როგორც ჯონსტაუნის წყალდიდობა.

საუზ-ფორკის კაშხალი თავდაპირველად პენსილვანიის თანამეგობრობამ 1838–1853 წლებში ააგო, როგორც საარხო სისტემის წყალსაცავი შტატის მთავარი ხაზის საჯარო სამუშაოების არხის აუზისთვის ჯონსტაუნში. თანამეგობრობამ იგი მიატოვა და გაიყიდა პენსილვანიის რკინიგზაზე, შემდეგ კიდევ ერთხელ გაიყიდა კერძო ინტერესების დასაკმაყოფილებლად.